stanford-oval/wikipedia huggingface dataset:
מונה אקס צ'יינג'
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2017 | Dating My Mother | מלכת דראג | סרט טלוויזיה |  |
| 2018 | המרוץ לדראג של רו פול: עונה 10 | מתמודדת | מקום שישי, חביבת הקהל |  |
| 2018 | רופול: הכול בחוץ: עונה 9 | מתמודדת | מקום שישי, חביבת הקהל |  |
| 2018 | What Would You Do? (עונה 14) | עצמה | אורחת |  |
| 2018-2019 | המרוץ לדראג: אולסטארס עונה 4 | מתמודדת | זוכה |  |
| 2019 | Brunch with Tiffany | עצמה | אורחת |  |
| 2019 | המרוץ לדראג של רו פול: עונה 11 | עצמה | אורחת |  |
| 2020 | המרוץ לדראג של רופול: VIP (עונה ראשונה) | עצמה | מנטורית |  |
| 2020 | המרוץ לדראג: אולסטארס עונה 5 | עצמה | אורחת (מתנקשת ליפ סינק) |  |
| 2020 | רופול: הכול בחוץ: אולסטארס: עונה 2 | עצמה | אורחת (מתנקשת ליפ סינק) |  |
| 2020 | ארץ לאבקראפט (פרק: "Strange Case") | מלכת דראג |  |  |
| 2021 | The Sherry Vine Variety Show | עצמה | הופעת אורח |  |
| 2021 | CBS This Morning | עצמה | אורחת |  |
| 2021 | הרווקה (עונה 17) | עצמה | אורחת |  |
| 2021 | KVVU-TV | עצמה | אורחת |  |
| 2022 | Getting Curious with Jonathan Van Ness | עצמה |  |  |
| 2022 | מספיק טוב | מרגו (קול) |  |  |
| 2022 | The Kelly Clarkson Show | עצמה | אורחת |  |
| 2022 | המרוץ לדראג: אולסטארס עונה 7 | מתמודדת | מקום שני |  |
| 2022 | רופול: הכול בחוץ: אולסטארס: עונה 4 | מתמודדת | מקום שני |  |
| 2022 | Countdown to All Stars 7: You’re a Winner Baby | עצמה | ספיישל של VH1 |  |
| 2022 | Trixie Motel | עצמה | אורחת |  |
| 2022 | המרוץ לדראג של רופול: VIP (עונה שנייה) | עצמה | מנטורית |  |
| 2022 | Huluween Dragstravaganza | עצמה |  |  |
| 2022 | Dr. Jackie: Unlicensed Therapist | עצמה |  |  |
| 2022 | Canada's Drag Race: Canada vs. the World | עצמה | שופטת אורחת |  |
| 2023 | משפחת סימפסון (פרק: "My Life as a Vlog”) |  |  |  |
פילמוגרפיה > תיאטרון

| שנה | שם | תפקיד | תיאטרון |
| --- | --- | --- | --- |
| 2020 | Death Drop | סאמר ריינס | תיאטרון גאריק |
פילמוגרפיה > תוכניות רשת

| שנה | שם | תפקיד | הערות | מקור |
| --- | --- | --- | --- | --- |
| 2017 | Daniel's Desk | עצמה | אורחת |  |
| 2018 | Monét's Herstory X Change | עצמה | מנחה |  |
| 2018 | Queen to Queen | עצמה | אורחת |  |
| 2018 | Countdown To The Crown (עונה 10) | עצמה |  |  |
| 2018 | Cosmo Queens (עונה שלוש, פרק תשע) | עצמה |  |  |
| 2018-2019 | Fashion Photo Ruview | עצמה | אורחת מיוחדת |  |
| 2019 | Review With a Jew | עצמה | אורחת |  |
| 2019 | Ask Me Another | עצמה | אורחת |  |
| 2019 | Monét XPosé | עצמה | מנחה |  |
| 2019 | Camp Confessions (עונה 34) | עצמה | אורחת |  |
| 2019-2021 | The X Change Rate | עצמה | מנחה, מפיקה בפועל |  |
| 2019 | Detailz | עצמה | אורחת |  |
| 2020 | The Pit Stop | עצמה | אורחת |  |
| 2020 | Bob Live! | עצמה | אורחת |  |
| 2020 | Werq The World | עצמה |  |  |
| 2020 | Pepp Talks | עצמה | אורחת |  |
| 2021 | I Like to Watch UK | עצמה | אורחת |  |
| 2021 | מקבת | שלוש מכשפות |  |  |
| 2021 | Ugh! You're So Good! | עצמה | אורחת |  |
| 2021 | Hive Minds are Better Than One | עצמה | אורחת |  |
| 2021 | Drag Tots (עונה שנייה) | הודעת שגיאה |  |  |
| 2022 | The Pit Stop (עונה 14) | עצמה | מנחה |  |
| 2022 | The Plant Based Way With Monét | עצמה | מנחה |  |
| 2022 | Around the Table | עצמה | אורחת |  |
| 2022 | BuzzFeed Celeb | עצמה | אורחת |  |
| 2022 | Friendship Test | עצמה | אורחת |  |
| 2022 | Drip Or Drop? | עצמה | אורחת |  |
| 2022 | Portrait of a Queen | עצמה | אורחת |  |
| 2022 | Bullseye with Jesse Thorn | עצמה | אורחת |  |
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2019 | WOWIE Awards | הפודקאסט הכי טוב | Sibling Rivalry | מועמדת |
| 2021 | Queerty Awards | פודקאסט | Sibling Rivalry | מועמדת |
| 2022 | Queerty Awards | הפודקאסט הכי טוב | Sibling Rivalry | מועמדת |
| 2022 | WOWIE Awards | הפודקאסט הכי טוב | Sibling Rivalry | מועמדת |
| 2022 | WOWIE Awards | רגע הטלוויזיה הכי טוב | הרווקה | מועמדת |
פרויקט אודרי לורד

| --- | --- |

 מדינה:  ארצות הברית 
 מטה הארגון:  ניו יורק, ברוקלין 
 תקופת הפעילות:  1994–הווה (כ־31 שנים) 
 alp.org
 
פרויקט אודרי לורד (באנגלית: Audre Lorde Project) הוא ארגון למען אנשים של צבע קווירים המבוסס בברוקלין, ניו יורק. הארגון מתרכז בארגון קהילתי ופעילות בלתי-אלימה רדיקלית בסוגיות פרוגרסיביות בניו יורק, בעיקר כאלה שמשפיעים על קהילות קוויריות וטרנסג'נדריות, אקטיביזם בנושא איידס ו-HIV, תמיכה במהגרים, רפורמת בתי כלא, וארגון בקרב בני נוער של צבע. המרכז קרוי על שמה של הפעילה והמשוררת הלסבית-פמיניסטית אודרי לורד ונוסד בשנת 1994.
היסטוריה

הפרויקט נולד מתוך הכרה "בצורך באסטרטגיות קהילתיות מאוחדות וחדשניות לטיפול בסוגיות הרבות המשפיעות על קהילות LGBTST (לסביות, הומואים, ביסקסואלים, Two-Spirit, וטרנסג'נדרים) של צבע".
הפרויקט שם לו למטרה לשמש כבסיס עבור אנשים קווירים ממוצא אפריקני/שחור/קריבי, ערבי, אסיה-פסיפיק, לטיני וילידי, ממנו יוכלו לקדם מאבק נגד אפליה וצורות אחרות של דיכוי.
היסטוריה > פוליטיקה רדיקלית ובלתי אלימה

מבנה קבלת ההחלטות בפרויקט שואף לדמות את מבנה הקהילות שהפרויקט מייצג, ופועל לקדם פעילים וארגונים אחרים של אנשים של צבע. עקרון בסיס של הפרויקט הוא לפעול באופן פמיניסטי ואנטי-סקסיסטי, מתוך אמונה שמנהיגות נשית "ממשיכה להיות מוערכת פחות מדי, וידיה מורפות על ידי ארגונים אחרים בקהילת הלהט"ב". במרחב הציבורי, הפרויקט מקיים פעולות של התנגדות אזרחית בלתי אלימה.
קמפיינים וקבוצות פעולה > Safe OUTside the System: the SOS Collective

הקולקטיב הוא ארגון אנטי-אלימות המתמקד באלימות הומופובית, טרנספובית וקווירפובית נגד אנשים של צבע, בעיקר באזור בדפורד-סטייווסנט בברוקלין. הקולקטיב מתארגן מחוץ למערכת השיפוט/שיטור הרשמית, בהצהירו כי "אסטרטגיות שמגבירת את נוכחות המשטרה ואת ההפללה של הקהילות שלנו לא מייצרות ביטחון."
הקבוצה התחילה בפעולתה ב-1997 בתגובה לעלייה הטרדות משטרתיות ואלימות ברחובות, אשר הארגון האמין היה קשור למדיניות "איכות החיים" של ראש העיר דאז, רודולף ג'וליאני.
הקבוצה עזרה להקים את הקואליציה נגד אלימות משטרתית ואת ארגון צדק עממי 2000 זמן קצר לאחר ששוטרים הרגו שני גברים של צבע לא חמושים, אמאדו דיאלו ואבנר לואימה. הם התחילו גם את האירוע השנתי "ימי צדק גזעי", בהם מקדמים עתירות של משפחות של צבע שחוו אלימות מצד משטרת ניו-יורק.
הקולקטיב מנהל את התיק המשפטי על ג'ייליה למוט, אישה טרנסג'נדרית שנעצרה והוכתה על ידי המשטרה.
הקולקטיב משתף פעולה עם ארגונים פרוגרסיביים אחרים. בעקבות האסלאמופוביה הגוברת מאז מתקפת הטרור של 2001 בניו יורק, רבים משיתופי הפעולה סובבים צדק למען נפגעי רדיפה, וכן קיום שיח לגבי איך מדיניותה של ארצות הברית במלחמה בטרור כוללת בחובה גם הומופוביה וטרנספוביה. בעקבות תחילת המלחמה בעיראק ב-2003, SOS עזר לתאם את "מבצע התנגדות במולדת", פרויקט אי ציות אזרחי במחאה על המלחמה.
קמפיינים וקבוצות פעולה > TransJustice

TransJustice הוא ארגון שהוקם על ידי, ופועל למען, אנשים טרנסג'נדרים ולא-בינריים של צבע. הקבוצה מתמקדת בפרקטיקות המשפיעות על קהילות היעד שלה בנושאי דיור, תעסוקה, ושירותי בריאות, כולל קיום תוכניות הכשרה לתעסוקה, התנגדות לאלימות טרנספובית, ושירותי בריאות לנשאי HIV ונושאים אחרים המשפיעים על אנשים טרנס.
קמפיינים וקבוצות פעולה > Working Group on Immigrant Rights

קבוצת הפעולה למען זכויות מהגרים כוללת מתנדבים שהם קווירים של צבע שנולדו מחוץ לארצות הברית. הקבוצה מקדמת במיוחד בניית מנהיגות בקרב מהגרים לא רשומים, עובדים בשכר נמוך, ומהגרים שהם טרנס, two-spirit וממגדרים לא-בינריים.
הקבוצה ממקמת את עצמה בתוך התנועה הגלובלית לצדק ושלום, ופועלת מתוך סולידריות עם מאבקי שחרור ברחבי העולם. על פי עקרונות הקבוצה: "אנו דוחים את דיכוטומיות 'אנחנו/הם' שמחלקת בין אזרחים לזרים, ופועלים למען מדיניות חוץ אמריקאית בלתי אלימה, המושתתת על רעיונות של חלוקה צודקת וצדק חברתי. אנחנו גם מכירים בכך שהמלחמה נגד הטרור היא גם מלחמה בחו"ל וגם מלחמה בבית, המחילה דיכוי על הקהילות שלנו במקומות רבים בו זמנית."
בשנת 2004, הקבוצה פרסמה דו"ח, "קהילות בצומת דרכים: מדיניות ימנית בארצות הברית, ומהגרים לסביות, הומואים, ביסקסואלים, two-spirit, טרנסג'נדרים של צבע בעיר ניו יורק".
קמפיינים וקבוצות פעולה > תוכנית מרחבים

פרויקט אודרי לורד פועל כדי "לבנות מרחבים ולתמוך בהתפתחות ארגונית" של ארגוני להט"ב של צבע, ומספק את המרחבים הפיזיים של הפרויקט למען אסיפות ומפגשים, משרדים, הדרכות ותשתיות בנוסף לתמיכה טכנית ובניית קשרי קהילה וקואליציות.
פרסים

בשנת 2000, מנכ"לית העמותה דאז, ג'ו-יון קאנג, זכתה בפרס יוניון סקור מטעם קרן העיר ניו יורק. לדברי הקרן, פרויקט אודרי לורד הוא "מרכז תרבותי חשוב" של העיר ניו יורק.
ראו גם

אודרי לורד
המרכז לסיוע משפטי על שם סילביה ריברה
הערות שוליים

↑  "About the Audre Lorde Project".
↑  "Safe OUTside the System: The SOS Collective".
↑  "TransJustice"
↑  "Working Group on Immigrant Rights"
↑  "Facilities Program: Capacity-Building and Technical Assistance for LGBTSTGNC People of Color Groups"
↑  "Audre Lorde Project". www.unionsquareawards.org (באנגלית בריטית). אורכב מ-המקור ב-2016-03-14. נבדק ב-2017-08-05.
| --- | --- |
בקרת זהויות :  VIAF: 253646008   WorldCat (עם VIAF): 253646008
רוז ונקטסן

| --- | --- |

 לידה:  1980 (בת 45 בערך) הודו צ'נאי, הודו 
 שם לידה:  Rose Venkatesan 
 מדינה:  הודו 
 תקופת הפעילות:  מ-2008 
 עיסוק:  במאית, מנחת טלוויזיה, די ג'יי
 מקום לימודים:  אוניברסיטת סאתיאמבה  אוניברסיטת לואיזיאנה טק 
 פרופיל ב-IMDb
 
רוז ונקטסן (בטמילית: ரோஸ் வெங்கடேசன்; נולדה 1980) היא במאית, די ג'יי, ומנחת תוכניות אירוח הודית מצ'נאי, בטאמיל נאדו. היא האישה הטרנסג'נדרית הראשונה לארח תוכנית טלוויזיה בהודו.
ביוגרפיה

רוז נולדה בצ'נאי בשנת 1980.[דרוש מקור] השכלתה כוללת תואר ראשון בהנדסה מכנית מאוניברסיטת סאתיאמבה (2001), ותואר שני בהנדסה ביו-רפואית מאוניברסיטת לואיזיאנה טק, בארצות הברית.
רוז נהייתה מודעת לזהות המגדרית שלה בגיל חמש, והרגישה אי-נוחות כשאולצה להתלבש כבן. היא התחילה להזדהות כאישה ולהתלבש בהתאם בשנת 2004.
רוז מספרת שלא היו לה מודלים לחיקוי בהודו לגבי המעבר המגדרי שלה, מכיוון שנשים טרנסג'נדריות והיג'רות אינן בדרך כלל חיות בעין הציבור, ומצוירות בתקשורת כאובייקטים מיניים בלבד, או באופן מגחיך. היא עשתה מחקר עצמאי לגבי התהליכים הרפואיים הזמינים, והחליטה לבצע ניתוחים לשם המעבר המגדרי שלה בתאילנד ב-2010.
כשחזרה מתאילנד, היא נתקלה בתגובות מטרידות, מבזות ולפעמים אלימות מהקרובים אליה ובמרחב הציבורי.
היא נמנעה מלגלות למשפחתה שנים רבות, וכאשר עשתה זאת, אמה הפסיקה כל קשר איתה. במרוצת הזמן, חלק מבני משפחתה חזרו לנהל עמה קשרים, אף על פי שעדיין גישתם היא שהיא בושה למשפחה וחלקם אינם מקבלים את זהותה המגדרית.
קריירה > טלוויזיה

ב-2007, זכתה רוז בתחרות יופי לטרנסג'נדריות ששודר בטלוויזיה ההודית, וזה מה שהביא אותה לידיעת הציבור.
הבכורה הטלוויזיונית של רוז כמארחת הייתה בתוכנית "איפדיקו רוז" (בתרגום חופשי - שלכם, רוז) ב-2008, ברשת ויג'יי טיווי. התוכנית עסקה באקטואליה ונגעה במגוון רחב של נושאים חברתיים, כולל תרבות ומסורת, טאבואים חברתיים, ומרידה במוסכמות. התוכנית רצה קצת יותר משנה, עד אפריל 2009, כאשר עברה רוז לרשת קלאינגר טיווי, ואירחה את התוכנית "נראם רוז אידהו" (בתרגום חופשי: זמן רוז) ששודר החל מיולי 2009. רוז הפיקה את התוכנית בעצמה.
קריירה > רדיו

כשתוכנית הטלוויזיה של רוז הסתיימה ב-2010, היא הפכה לדי ג'יי בתחנת הרדיו BIG FM 92.7, ואירחה את התוכנית "רוזודאן פסונגאל" (בתרגום: דברו עם רוז).
קריירה > פוליטיקה

במרץ 2012, הכריזה רוז שהיא מקימה מפלגה פוליטית חדשה, מפלגת השחרור המיני ההודית. היא הצהירה שמטרת המפלגה תהיה לקדם חופש מיני וזכויות נשים ולהט"בים.
המפלגה לא קמה בפועל מחמת מחסור במימון, אך הכרזתה שימשה כהצהרה פוליטית מתוקשרת מצידה של רוז, שטוענת שנשים טרנסג'נדריות הן כוח חזק במאבק לזכויות נשים וזכויות מיניות, במיוחד בהודו, לדבריה, "כי הן מאוד אמיצות בהודו, מכיוון שאין להן עוד מה להפסיד".
קריירה > קולנוע

ב-2013 ביימה את סרט הבכורה שלה, Cricket Scandal, בו היא גם מככבת. הסרט עוסק במשחקים מכורים בקריקט.
הערות שוליים

↑  Rose Venkatesan ரோஸ் வெங்கடேசன் (1980 –) engineer, broadcaster, filmmaker, A Gender Variance Who's Who, September 29 2013.
↑  I am a woman within, Times of India
1 2 3  Interview with Rose Venkatesan, The Heroines of My Life, Monika, 8 February 2014.
↑  "BBC World Service - Find A Programme - A Transgender Rose". BBC.co.uk. 2007-12-10.
↑  Gentleman, Amelia (2008-02-20). "Tackling a Society's Boundaries, on TV and in a Family - New York Times". India;Chennai (India): Nytimes.com.
↑  "First transgender RJ on Big FM | Editorial-News". Radioandmusic.com. 2010-01-14.
↑  "Rose Venkatesan, the first transgender to float a political party - India News - IBNLive". Ibnlive.in.com. 2011-05-10.
↑  "Audio Beat: Cricket Scandal - Movie with a message". The Hindu. Chennai, India. 2013-09-10.
שיר אהבה (סרט)

| --- | --- |

כרזת הסרט "שיר אהבה". שתי נשים בהירות עור ובעלות שיער בהיר, האחת נשענת על כתפה של השנייה
 בימוי:  סו יונג קים 
 תסריט:  סו יונג קים 
 שחקנים ראשיים:  ג'נה מאלון ראיין אגולד רוזנה ארקט ניל הוף מרשל צ'פמן ברוקלין דקר איימי סימץ ריילי קיאו קארי פוקונאגה 
 מוזיקה:  יוהאן ג'והנסון 
 מדינה:  ארצות הברית 
 חברה מפיצה:  Strand Releasing, וודו, נטפליקס, אייטונס 
 שיטת הפצה:  הורדה דיגיטלית, וידאו על פי דרישה 
 הקרנת בכורה:  2016 
 משך הקרנה:  84 דק' 
 שפת הסרט:  אנגלית 
 סוגה:  סרט להט"בי, סרט דרמה 
 הכנסות באתר מוג'ו:   lovesong
 דף הסרט ב־IMDb
 
שיר אהבה (באנגלית: Lovesong) הוא סרט דרמה אמריקאי משנת 2016, בבימויה של סו יונג קים, אשר כתבה את הסרט יחד עם בראדלי ראסט גריי. בסרט מככבות ג'נה מאלון וריילי קיאו, לצד ברוקלין דקר, איימי סימץ, מרשל צ'פמן, ריאן אגולד ורוזנה ארקט.
בכורת הסרט הייתה בפסטיבל הסרטים סאנדנס ב-24 בינואר 2016.
תקציר העלילה

שרה (ריילי קיאו) נשואה לדין, שנעדר בשל נסיעות עבודה כמעט כל הזמן, ואינו מתעניין בחייה. להם ילדה קטנה, שבה מטפלת שרה לבדה. מתוך בדידותה הגדולה, מתקשרת שרה לחברתה הטובה מימי הלימודים, מינדי (ג'נה מאלון), שאותה לא ראה מזה שנים, והשתיים יוצאות למסע ספונטני, יחד עם בתה ג'סי. השתיים מדברות על אורח חייהן השונה. שרה משוכנעת שמינדי חיה חיי חופש והרפתקה, ואילו בתורה מינדי מופתעת לגלות פרטים שלא ידעה על חייה האישיים של שרה. אחרי לילה של העלאת זכרונות מחוויותיהן המיניות מעת הלימודים באוניברסיטה, השתיים מתנשקות, מה שמוביל לאינטימיות פיזית נוספת. ביום למחרת, נעלבת מינדי כשהיא מרגישה ששרה מתייחסת בנונשלנטיות למה שקרה ביניהן, מתוך מחשבה שזה פשוט היה חלק מהרפתקנותה המינית של מינדי. כשהן עוצרות בתחנת דלק, קונה מינדי כרטיס אוטובוס חזרה לביתה בניו יורק ועוזבת.
כעבור שלוש שנים עם קשר מועט, מזמינה מינדי את שרה לחתונה שלה. שרה כעת פרודה מבעלה. בהתחלה, מרגישה שרה מודרת ומבודדת במערך ההכנות לחתונה, כמו שהיא מרגישה מנותקת מחייה של מינדי. אך מינדי מפתיעה את שרה בביקור בחדר המלון שלה, והשתיים מתקרבות מחדש. במסיבת הרווקות של מינדי הן שוב מתנשקות.
ביום החתונה הן יוצאות לטיול ומדברות על המסע שערכו שנים קודם לכן, הלילה המשותף, והשנים של הנתק ביניהן. מינדי אומרת לשרה שהיא אוהבת אותה, ותמיד תאהב אותה. ועדיין, מינדי ממשיכה עם תוכניותיה, ומתחתנת.
הקאסט

ג'נה מאלון - מינדי
ריילי קיאו - שרה
ברוקלין דקר - לילי
איימי סימץ - קלואי
מרשל צ'פמן - ג' סיקה
ראיין אגולד - ליף
רוזנה ארקט - אלינור
קארי ג'וג'י פוקונאגה - דין
ג'סי אוק גריי - ג'סי (גיל 3)
סקיי אוק גריי - ג'סי (גיל 6)
קבלה וביקורת

"שיר אהבה" זכה לביקורות חיוביות ממבקרי הקולנוע. יש לו דירוג של 81% באתר Rotten Tomatoes, בהתבסס על 26 ביקורות, עם דירוג ממוצע של 7.4/10. באתר Metacritic, יש לסרט ציון ממוצע משוקלל של 74 מתוך 100, בהתבסס על 14 מבקרים, ציון המעיד על "ביקורות חיוביות בכללי".
הערות שוליים

↑  Jagernauth, Kevin. "Sundance First Look: Jena Malone In 'Lovesong' & Paul Dano And Daniel Radcliffe In 'Swiss Army Man'". אורכב מ-המקור ב-2016-01-29. נבדק ב-2018-03-31.
↑  "Lovesong (2017)". Rotten Tomatoes. Fandango Media.
↑  "Lovesong Reviews". Metacritic. CBS Interactive.
גרהרד קלופפר

| --- | --- |

 לידה:  18 בפברואר 1905 Pisarzowice, רפובליקת פולין 
 פטירה:  29 בינואר 1987 (בגיל 81) אולם, הרפובליקה הפדרלית של גרמניה 
 מדינה:  גרמניה 
 מעסיק:  גסטפו 
 מפלגה:  המפלגה הנאצית 
 
גרופנפיהרר גרהרד קלופפר (בגרמנית: Gerhard Klopfer‏; 18 בפברואר 1905 – 29 בינואר 1987) היה בכיר במפלגה הנאצית. יד ימינו של מרטין בורמן.
ביוגרפיה

קלופפר נולד למשפחה חקלאית ב-18 בפברואר 1905 בעיר שרייברסדורף שהשתייכה אז לקיסרות הגרמנית. העיר נמצאת כיום בתחומי פולין המודרנית. למד משפטים וכלכלה ביינה ובברסלאו ובשנת 1931 נתמנה לשופט בדיסלדורף. עם עליית הנאצים לשלטון ב-1933 הצטרף למפלגה הנאצית ולאס אה, ושנה לאחר מכן עבר לגסטאפו. בסוף אותה שנה מונה ליועץ במשרד החקלאות הפרוסי וב-1934 הועבר ללשכת המשטרה החשאית. ב-1935 הוא עבר לאס אס והפך לאחד מאנשי מטהו של רודולף הס בדרגת אוברפיהרר. ב-1938 הוא היה אחראי לתפיסתם של עסקים יהודיים, ועסק בין היתר בנישואי תערובת בין גרמנים אתנים ליהודים, ושאלות עקרוניות בנושא כיבוש מדינות זרות. בהמשך מונה לתת מזכיר קבוע בלשכת המפלגה (Parteikanzlerei), וככזה היה לאיש סודו של מרטין בורמן.
ב-20 בינואר 1942 הוא ייצג את בורמן במהלך ועידת ואנזה. יחד עם הלמוט פרידריכס, קלופפר היה הביורוקרט בעל ההשפעה הרבה ביותר על בורמן. עמדה זו נתנה לו כוח רב בתוך המפלגה הנאצית, בורמן בטח בו עד כדי כך ששלח אותו או את פרידריכס במקומו לפגישות מפלגתיות. בתפקיד זה, בשנים האחרונות של מלחמת העולם השנייה, הוא חתם גם על ייסודו של ה"פולקסשטורם" (Volkssturm) שכלל נערים בני 16 ומבוגרים בני 60. במקביל הוא טיפח קריירה צבאית בתוך האס אס, וב-1944 הועלה לדרגת גרופנפיהרר.
במהלך הקרב על ברלין הוא נמלט מהעיר, אולם נתפס בידי הצבא האדום והואשם בפשעי מלחמה. ב-1949 הוא שוחרר מחוסר ראיות, ובית הדין הגבוה בנירנברג הכיר בו כבעל "אחריות משנית" לשואה. ב-1952 החל לעבוד כיועץ מס באולם, וב-1956 כעורך דין. ב-1962 הופסקה סופית החקירה נגדו. הוא מת באולם ב-29 בינואר 1987, והיה בכך לאחרון משתתפי ועידת ואנזה שנותר בחיים.
בסרט "הפתרון הסופי" גולמה דמותו של קלופפר בידי איאן מקניס.
הערות שוליים

↑  Lehrer, Steven, Wannsee House and the Holocaust, McFarland, 2000, עמ' 161
↑  GERHARD KLOPFER, MET FOR 'FINAL SOLUTION,' DIES
↑  "GERHARD KLOPFER, GENERAL IN THE SS"
| --- | --- |
בקרת זהויות :  GND: 125897154  ISNI: 0000 0000 1843 131X  SUDOC: 166393185  VIAF: 23116219   WorldCat (עם VIAF): 23116219
הפיגוע בנמל התעופה של לוס אנג'לס

| --- | --- |

המקום בו התרחש הפיגוע
 תאריך:  4 ביולי 2002 
 מקום:  נמל התעופה הבין-לאומי של לוס אנג'לס 
 קואורדינטות:  33°56′31″N 118°24′50″W﻿ / ﻿33.942°N 118.414°W﻿ / 33.942; -118.414
 סוג:  פיגוע ירי 
 נשק:  אקדח 
 הרוגים:  2 
 פצועים:  4 
  (למפת לוס אנג'לס מוגדלת) הפיגוע בנמל התעופה של לוס אנג'לס(למפת לוס אנג'לס רגילה) הפיגוע בנמל התעופה של לוס אנג'לס
 
נמל התעופה בלוס אנג'לס, בו התבצע הפיגוע
הפיגוע בנמל התעופה של לוס אנג'לס הוא פיגוע ירי שאירע ב-4 ביולי 2002 בדלפק אל על בנמל התעופה הבינלאומי של לוס אנג'לס. בפיגוע נרצחו שני אזרחים ישראלים ונפצעו ארבעה.
מהלך האירוע

סמוך לשעה 11:30 (שעון מקומי) ניגש אזרח מצרי לעבר דלפק אל על בנמל התעופה הבינלאומי של לוס אנג'לס חמוש בשני אקדחים, סכין ובתחמושת רבה, והחל לירות לעבר 90 נוסעי אל על שעמדו בתור. המחבל, הישאם מוחמד הדיאת (Hesham Mohamed Hadayet), רצח דיילת קרקע בת 25, נוסע בן 46, ופצע ארבעה. מאבטח של אל על שהיה במקום הפיל אותו לארץ, ומאבטח אחר ירה בו למוות.
הדיאת היה בן 41, נשוי ובעל משפחה, בעל עסק להשכרת לימוזינות. הוא הגיע לארצות הברית ב-1992, תחילה בויזת תייר, והגיש בקשה למעמד של פליט פוליטי. לבסוף השיג אישור חוקי להתגורר ולעבוד בארצות הברית לאחר שאשתו זכתה בהגרלת הגרין קארד בשנת 1997. הוא תואר כאדם שקט, מוסלמי אדוק, וחדור שנאה עזה לישראל.
בספטמבר 2002 הגיעו חוקרי ה-FBI למסקנה כי הישאם פעל לבדו, והוא קיווה להשפיע על מדיניות החוץ של ארצות הברית לטובת הפלסטינים.
ראו גם

טרור בארצות הברית
הפיגועים בנמלי התעופה של וינה ורומא
הערות שוליים

↑  התקפת יריות על דלפק אל-על בלוס אנג'לס, באתר ynet, 6 ביולי 2002
↑  מאת זוהר בלומנקרנץ, שירות "הארץ", עדות: היורה בלוס אנג'לס "שנא את ישראל", באתר הארץ, 6 ביולי 2002
↑  Officials Puzzled About Motive Of Airport Gunman Who Killed 2, ניו יורק טיימס, 6 ביולי 2002
↑  FBI, Justice: El Al attack was terrorism באתר CNN‏ 12 באפריל 2003
| פיגועי טרור נגד ישראלים בעשור הראשון של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • > |  |
| פיגועים נגד ישראלים שבוצעו בחו"ל | הפיגוע בדלפק אל על בנמל התעופה של לוס אנג'לס (4 ביולי 2002) • הפיגועים במומבסה (28 בנובמבר 2002) • הפיגוע בשגרירות ישראל בטשקנט (30 ביולי 2004) • מתקפת הטרור בסיני (7 באוקטובר 2004) • הפיגוע בשגרירות ישראל במאוריטניה (1 בפברואר 2008) • מתקפת הטרור במומבאי (26 בנובמבר 2008) |  |
 1948–1999 • 2000–2009 • 2010–2019 • 2020–2029
קרמילה (סדרת רשת)

| --- | --- |
 מבוסס על:  קרמילה 
 סוגה:  דרמה קומית   מסתורין
 יוצרים:  ג'ורדן הול   אלן סימפסון (על בסיס "קרמילה", רומן מאת ג'וסף שרידן לה פאנו)
 כותבים:  ג'ורדן הול
 בימוי:  ספנסר מייבי
 שחקנים:  אליס באומן   נטשה נגובנליס   שרון בל  קייטלין אלכסנדר   אנני בריגס   מאט אוקונור   אהרון שרטרנד   ניקול סטמפ   שאנון קוק   סופיה ווקר   איאן קלארק
 פסקול:  "Love Will Have Its Sacrifices" מאת SOLES
 ארץ מקור:  קנדה קנדה
 שפות:  אנגלית
 מספר עונות:  3
 מספר פרקים:  121
 הפקה
 מפיק:  טד ביגס  סטפני ווקנין  Smokebomb Entertainment  Shift2  
 מפיקים בפועל:  U מאת קוטקס  ג'יי בנט
 עורכים:  דיליון טיילור
 טכניקת צילום:  מצלמה יחידה 
 אורך פרק:  3-16 דקות
 שידור
 רשת שידור:  Vervegirl (KindaTV)
 פורמט (תמונה):  1080p
 תקופת שידור מקורית:  19 באוגוסט 2014 – 13 באוקטובר 2016
 תקופת שידור בישראל:  19 באוגוסט 2014 – 13 באוקטובר 2016
 קישורים חיצוניים
 http://carmillamovie.vhx.tv/
 דף התוכנית ב-IMDb
 
נטשה נגובנליס ואליס באומן במפגש מעריצים, קנדה 2015
קרמילה היא סדרת רשת קנדית, המהווה עיבוד מודרני של הנובלה הגותית בעלת אותו השם מאת הסופר האירי ג'. שרידן לה פאנו, שפורסמה ב-1871. הסדרה התחילה את שידוריה ב-19 באוגוסט 2014, בערוץ היוטיוב של המגזין הקנדי 'ורבגירל' (שמיתג את עצמו מחדש כ-"KindaTV" בינואר 2016), והיא מופקת על ידי המותג U של קוטקס. הסדרה מתרחשת באוניברסיטת סיילס הבדיונית שבשטיריה, אוסטריה, ומסופרת באמצעות ולוגים (בלוג וידאו, vlog) מנקודת המבט של לורה, סטודנטית שנה א', שמתמודדת עם ההעלמות הפתאומית של שותפתה לחדר, כאשר מוקצת לה שותפה חדשה ומסתורית בשם קרמילה.
הסדרה היא חוויית מדיה דיגיטלית מרובת פלטפורמות, עם אמצעי תקשורת רבים באתרי מדיה חברתית, בהם המעריצים יכולים לעקוב אחרי הדמויות כשהן לא על המסך. עם מעל ל-10 מיליון צפיות, העונה הראשונה כוללת 36 פרקים שאורכם בין 3 ל-7 דקות, וכמו כן פרק מיוחד לחג המולד. ב-9 בדצמבר 2014, הסדרה חודשה לעונה שנייה שעלתה לאוויר ב-2 ביוני 2015, וגם היא כללה 36 פרקים. עונה מקוצרת בעלת 12 פרקים בשם "Season Zero" עלתה ב-22 באוקטובר 2015 והסתיימה ב-24 באוקטובר 2015. נכון לינואר 2016, קרמילה נצפתה מעל ל-35 מיליון פעמים באתר יוטיוב ולה יותר מ-150,000 מעריצים מסביב לעולם. העונה השלישית והאחרונה עלתה ליוטיוב ב-15 בספטמבר 2016.
סרט המבוסס על סדרת הרשת, בהפקת החברה הקנדית שפטסברי, יצא בסתיו 2017.
הסדרה קיבלה שבחים על צוות השחקנים הנשי ברובו ועל הייצוג הנרחב של דמויות להט"ביות.
עלילה > עונה ראשונה

הסדרה מוצגת כבלוג וידאו, ולוג, המשודר על ידי לורה הוליס, סטודנטית לעיתונאות בשנתה הראשונה באוניברסיטה הבדיונית סיילס שבאוסטריה. הוולוג משודר מחדר המעונות של לורה. השותפה לחדר של לורה, בטי, נעלמת בפתאומיות, וביום שלמחרת מוקצת לה שותפה חדשה - קרמילה קרנשטיין שאותה היא מכנה "מהורהרת". לורה לוקחת על עצמה לחקור את התעלומה, ומגלה שבאוניברסיטה קיימת היסטוריה של העלמות של בנות. עם התקדמות העונה, קרמילה נחשפת כערפדית שתחת פיקודה של אמה - דיקנית הסטודנטים באוניברסיטה - נאלצת לספק לה קורבנות זה מאות שנים. העונה עוקבת אחרי החקירה של לורה ומערכת היחסים שלה עם קרמילה הופכת מעוינת לרומנטית במהלך הסדרה. בסוף העונה, קרמילה, שהופכת לחתול שחור, נלחמת באמה הערפדית - דיקנית הסטודנטים באוניברסיטה - ומצילה את לורה ואת חבריה.
עלילה > סיפור בין העונות

בין סוף העונה הראשונה ולפני השנייה, אלן סימפסון, אחד מיוצרי הסדרה, פרסם תוכן נוסף. משתמשי הדמויות באתר טוויטר הוסיפו לספר את מפגשיהם עם סכנות על-טבעיות בעודן מנסות לברוח מהקמפוס.
עלילה > עונה שנייה

העונה השנייה מתחילה עם חזרתן של הדמויות לאוניברסיטת סיילס. העונה מציגה תפאורה חדשה: לורה משדרת את הוולוג ממגוריה הקודמים של הדיקנית באוניברסיטה. לורה מחליטה לחקור את הרצח של מספר מחברי צוות העיתון. התחרשויות מוזרות אחרות בשטח המכללה מושכות את תשומת לבה של אחותה של קרמילה–ערפדית רבת כוח–וחברת הנאמנים של סיילס.
מבין הדמויות החדשות:
מטסקה "מטי" בלמונד (סופיה ווקר), אחותה המאמצת של קרמילה, ויו"ר חבר הנאמנים של סיילס.
הברון וורדנברג (איאן ד. קלארק), צאצא של צייד ערפדים שמשפחתו נרצחה על ידי קרמילה לפני 300 שנים.
מלאניפה "מל" קאליס, חברה בארגון הסטודנטיות "אגודת הקיץ".
תיאודור "תיאו" סטרקה, חבר במועדון הגברים "זיטה אומגה מו".